เรื่องร้องเรียน: บ้านเลขที่2250/126เลี้ยงสุนัขส่งเสียงเห่าเป็นเวลานานและเสียงดัง สร้างความเดือดร้อนรำคาญ แม้วันหยุดไม่ได้พักผ่อน ตั้งแต่เช้า ได้แจ้งเรื่องไปยังสนง บางคอแหลมสิ่งแวดล้อม หลายครั้ง รวมถึง1555 แต่ไม่ได้รับแก้ไขอย่างจริงจังจนผู้แจ้งรู้สึกเกรงใจที่จะโทรไปแจ้ง แต่ปัญหานี้ทำให้เสียสุขภาพจิต สุขภาพร่างกาย  สภาพแวดล้อมเสียเนื่องจากชุมชนที่นี่อยู่กันด้วยความสงบมาเป็นเวลาหลายสิบปี แต่บ้านที่สร้างปัญหาย้ายมาใหม่  อยากรบกวนท่านจนท.ช่วยดำเนินการตักเตือน หรือแจ้งข้อกฏหมายให้เขาได้รับทราบ หรือแนะนำการเลี้ยงสุนัขอย่างไม่เดือดร้อนผู้อื่น เพราะที่ผ่านมาหลังการแจ้งไป ได้รับคำตอบเพียงแต่ว่ามาดูแล้วไม่พบ หรือเพียงมายืนถ่ายรูปแล้วกลับ ขอบคุณมาก
การดำเนินการของเจ้าหน้าที่: เจ้าหน้าทีฝ่ายสิ่งแวดล้อมและสุขาภิบาล สำนักงานเขตบางคอแหลม ลงพื้นที่ตรวจสอบข้อเท็จจริง ขณะตรวจสอบไม่พบสุนัขเห่า จ่กการสอบถามประชาชนที่พักอาศัยบริเวณโดยรอบพบว่าสุนัขตัวดังกล่าวจะเห่าบ้างบางเวลา เจ้าหน้าที่ได้แจ้งข้อร้องเรียนให้เจ้าของสุนัขทราบ และสอบถามสาเหตุการเห่าของสุนัข ทราบว่าวันดังกล่าว สุนัขหลุดมาหน้าบ้านและได้ยินเสียงจักรยานยนต์ติดเครื่องเสียงดังอยู่บริเวณหน้าบ้านจึงได้เห่า และเจ้าของสุนัขได้นำเอกสารการรักษาและแก้ไขปัญไขปัญหาพฤติกรรมการเห่าของสุนัข เจ้าหน้าที่ได้กำชับเจ้าของสุนัขให้ดูแลสุนัขให้อยุ่ในพื้นที่ๆกำหนดไว้ ไม่ให้ออกมาหน้าบ้านเพื่อป้องกันการเผชิญกับสิ่งเร้า และให้พาสุนัขไปรักษาอย่างต่อเนื่องเพื่อไม่ให้ก่อเหตุเดือดร้อนรำคาญเรื่องเสียงอีก
ความเห็นของผู้แจ้ง: ขอขอบคุณและชื่นชมท่านจนท.ที่รับเรื่องและช่วยประสานทางสนง.เขตด้วยความรวดเร็ว  ในส่วนของจนท.ที่เดินทางมาดูแลปัญหาที่เกิดขึ้นยังคงแก้ไม่ตรงประเด็น ปัญหาจากเสียงสุนัขเห่ารบกวนที่จนท.ตรวจสอบไม่พบเพราะไม่ได้เห็นสถานการณ์จริง ท่านมาแล้วทุกครั้งคำตอบคือไม่พบเสียงสุนัขเห่า ท่านน่าจะจำลองสถานะการณ์เหตุที่แจ้ง อย่างเช่นให้เจ้าของบ้านปล่อยสุนัขไว้หน้าบ้านแล้วให้จนท..เดินผ่าน หรือใดๆเพื่อดูพฤติกรรมที่เป็นเหตุในการแจ้ง  หากปัญหาไม่ได้รับการแก้ไขอย่างจริงจัง ก็จะลำบากทุกคนที่เกี่ยวข้องอีกไปเรื่อยๆไม่มีวันจบสิ้น  เสียดายที่ท่านสละเวลามาดูแต่ไม่เห็นปัญหาที่แท้จริง เสียดายเวลาเสียดายบุคลากร เสียดายค่าใช้จ่ายในการเดินทางครับ การแสดงหนังสือว่าสุนัขมีปัญหาไม่กี่บรรทัด ไม่ได้เกี่ยวข้องกับปัญหาเดือดร้อนรำคาญ ปัญหาไม่ได้อยู่กับผู้ถูกกระทำ ต้นตอคือสุนัขและคนดูแลหรือเจ้าของต้องหาวิธีการเลี้ยงไม่ให้สร้างความเดือดร้อนเอง และปัญหานี้มีมานาน หากท่านไม่พยามยามมองให้เห็นปัญหาที่แท้จริง มาตอนไม่เจอสุนัข ไม่จำลองสถานการณ์เหตุที่แจ้งให้เห็นปัญหา   ทั้งหมดทั้งปวงก็ไม่ได้ช่วยอะไรให้ดีขึ้นเลย ฝากท่านพิจารณา เสียดายเวลาและงบประมาณที่ท่านอุตส่าห์มา
พื้นที่: แขวงวัดพระยาไกร เขตบางคอแหลม กรุงเทพมหานคร